یوفا شامپیونلار لیگینده 1/8 فینال مرحله‌سی‌نین داها ایکی اویونو کئچیریله‌جک.
گونون اساس اویونو اینگیلتره‌ده باش توتا‌جاق.
"لیورپول" دوغما میداندا آلمانیانین "بایرن مونیخ" کلوبو ایله اوز-اوزه گله‌جک. اؤتن مؤوسومون فینالچی‌سی اولان اینگیلتره تمثیلچی‌سی بو گؤستریجی‌نین بوش یئره اولمادیغینی ثبوت ائتمه‌یه چالیشا‌جاق. مونیخ لیلر ایسه سفردن صرفه‌لی نتیجه ایله قاییتماق نیتینده‌دیر.
هر ایکی تیم بو گؤروشه ایتکی‌لرله چیخا‌جاق. "لیورپول"ون مربیسی یورگن کلوپ جزا سببیندن تیمی نین اساس مودافیچی ویرجیل وان دیکین خیدمتیندن یارارلانا بیلمه‌یه‌جک. اینگیلتره کلوبونون هئیتینده زده‌لی اولان مودافیچی گومز یاریم مودافیچی آلکس اکسلید چمبرلین ده بو اویونو بوراخا‌جاق. اینگیلیس‌لرین دیگر مودافیچی‌سی دیان لوورن و هوجومچو شاکیری‌نین ایسه قارشیلاشمادا ایشتیراکی سوال آلتیندا‌دیر.
رقیبله عینی عاقیبتی یاشایان آلمانیا تمثیلچی‌سی ده بعضی اویونچولارین یوخلوغون‌دان اذیت چکیر. تیمین باش مربیسی نیکو کواچ دا آپاریجی اویونچولاریندان‌ ایستیفاده ائده بیلمه‌یه‌جک. مودافیچی ژروم بواتنگ، یاریم مودافیچی کورنتین تولیسو زده، هوجومچو توماس مولرین ایسه جزایا گؤره بو قارشیلاشمادا ایشتیراک ائتمه یه جگی دقیق‌دیر. مونیخ لیلرین دیگر اویونچو فرانک ریبری ایسه اؤولادی‌نین دونیایا گلدیگینی اساس گتیره‌رک اینگیلتره‌یه یوللانماییب. آرین روبن و کینگزلی کومان ین ایسه گؤروشده ایشتیراکی هله کی، بل‌لی دئییل.
گونون دیگر اویونو ایسه فرانسا اولا‌جاق. "لیون" تورنیرین فاووریت‌لرین‌دن حساب اولونان ایسپانیا "بارسلونا"سینین مقاومتینی قیرماغا جهد گؤستره‌جک. میدان صاحب‌لری‌نین اساس فورواردی نبیل فکیر جزا‌لی اولدوغو اوچون بو اویونو بوراخا‌جاق. فرانسیزلارین هئیتینده مودافیچی جیسون دنایرین دورومو ایسه اویون واختی بللی اولا‌جاق. کاتالونیا تمثیلچی‌سینده ایسه قاپیچی یاسپر سیلسن، مودافیچی توماس ورمالن و یاریم مودافیچی آرتور ملو زده‌لی‌دیر.
بو گون کئچیریله‌جک موسابیقه لرین جاواب گؤروش‌لری مارسین 13-ده اولا‌جاق.
قئید ائدک کی، صاباح "آتلتیکو" (مادرید، ایسپانیا) - "یوونتوس" (ایتالیا) و "شالکه" (آلمانیا) - "منچستر سیتی" (اینگیلتره) قارشیلاشما‌لاری ایله 1/8 فینال مرحله‌سی‌نین ایلک اویون‌لارینا یئکون وورولا‌جاق.
شامپیونلار لیگی
1/8 فینال، ایلک اویون‌لار
19  فوریه
"لیورپول" (اینگیلتره) - "بایرن مونیخ " (آلمانیا)
داور: جانلوکا روکی (ایتالیا)
لیورپول. "انفیلد رود" ایستادیونو
"لیون" (فرانسا) - "بارسلونا" (ایسپانیا)
داور: جونیت چاکیر (تورکیه)
